**ΒΗΜΑΤΑ ΕΓΚΑΤΑΣΤΑΣΗΣ ΤΗΣ ΕΦΑΡΜΟΓΗΣ**

Για την εγκατάσταση της εφαρμογής από το Github και την σύνδεσή της με μια τοπική βάση δεδομένων MySQL, ακολουθήστε τα παρακάτω βήματα:

1. Εγκατάσταση της NodeJS:

* Επισκεφθείτε τον ιστότοπο της NodeJS (<https://nodejs.org/>) και κατεβάστε την τελευταία έκδοση της NodeJS για το λειτουργικό σας σύστημα.
* Ακολουθήστε τις οδηγίες εγκατάστασης που παρέχονται για το σύστημά σας.

1. Εγκατάσταση της MySQL:

* Κατεβάστε και εγκαταστήστε την τελευταία έκδοση της MySQL για το λειτουργικό σας σύστημα από τον επίσημο ιστότοπο της MySQL (<https://www.mysql.com/>).
* Ακολουθήστε τις οδηγίες εγκατάστασης που παρέχονται για το σύστημά σας.
* Σημειώστε το όνομα χρήστη και τον κωδικό πρόσβασης που θα χρησιμοποιήσετε για την πρόσβαση στην βάση δεδομένων.

1. Λήψη και εγκατάσταση της εφαρμογής από το Github:

* Επισκεφτείτε την σελίδα του repository της εφαρμογής στο Github.
* Κάντε κλικ στο κουμπί “Code” και αντιγράψτε τον σύνδεσμο του repository.
* Ανοίξτε ένα command prompt και μεταβείτε στο C:// εκτελώντας “cd C://”.
* Εκτελέστε την εντολή “git clone <repository\_url>” έτσι ώστε τα αρχεία της εφαρμογής να εγκατασταθούν σε ένα directory με την ονομασία “persefoniDB”.

1. Εγκατάσταση των εξαρτήσεων του έργου:

* Στο ίδιο command prompt κάντε “cd persefoniDB/backend” για να μεταβείτε στον φάκελο με τα αρχεία της NodeJS της εφαρμογής.
* Εκτελέστε την εντολή “npm install” για να εγκαταστήσετε όλες τις εξαρτήσεις που απαιτούνται από το έργο. Αυτό θα δημιουργήσει έναν φάκελο “node\_modules” με όλα τα πακέτα που χρειάζεται η εφαρμογή.

1. Ρύθμιση της σύνδεσης με την βάση και άλλων configurations:

* Ανοίξτε το αρχείο “config.env” στον φάκελο “backend” και τροποποιήστε τον σύμφωνα με τα παρακάτω.
* Τα <db\_username> και <db\_password> αναφέρονται στο όνομα χρήστη και τον κωδικό πρόσβασης που ορίσατε με την εγκατάσταση της βάσης δεδομένων.
* Τα <db\_instancename> και <db\_port> αναφέρονται στο όνομα και την θύρα του συγεκριμένου instance της MySQL που χρησιμοποιείτε (πχ root και 3036).
* Το <db\_name> αναφέρεται στο όνομα της βάσης δεδομένων.
* Τα <jwt\_secret> και <password\_hashing\_phrase> είναι φράσεις της επιλογής σας που χρησιμοποιούνται για την κωδικοποίηση του jwt token και την κρυπτογράφηση των κωδικών των χρηστών στην βάση αντίστοιχα.

1. Εκτέλεση της εφαρμογής:

* Στο command prompt εκτελέστε την εντολή “npm start” μέσα στον φάκελο “backend”.
* Ανοίξτε έναν browser της επιλογής σας και μεταβείτε στο “localhost:3000”.

Για να είναι δυνατή η δημιουργία αντιγράφου ασφαλείας της βάσης δεδομένων (backup) και επαναφορά του συστήματος από αυτό (restore) από τον κεντρικό διαχειριστή όλου του συστήματος, θα πρέπει να ακολουθήσετε την παρακάτω διαδικασία, που θα επιτρέψει στην MySQL να έχει πρόσβαση στον φάκελο με τα αρχεία της εφαρμογής:

* Ανοίξτε τον File Explorer και στην μπάρα λειτουργιών στο πάνω μέρος της οθόνης επιλέξτε View -> Hidden Items, ώστε να είναι πλέον ορατά και τα κρυμμένα αρχεία.
* Επιλέξτε Program Data -> MySQL -> MySQL Server 8.0 και ανοίξτε το αρχείο my.ini με δικαιώματα administrator σε κάποιον editor της επιλογής σας.
* Βρείτε στο αρχείο αυτό την μεταβλητή συστήματος “secure\_file\_priv” και αλλάξτε την τιμή της σε κενό, ως εξής: secure\_file\_priv: “”.
* Στην συνέχεια επανεκκινήστε την MySQL, ανοίγοντας το services.msc και βρίσκοντας την επιλογή MySQL -> Restart.

Τέλος, για να δημιουργήσετε την τοπική βάση δεδομένων σας και να την γεμίσετε με δεδομένα μπορείτε να εκτελέσετε τα sql scripts που βρίσκονται στον φάκελο “DML+DDL scripts” (πρώτα το create\_database.sql και μετά το legitdummydata.sql), αλλάζοντας το <db\_name> στο όνομα που έχετε δώσει στην βάση σας.